Silvia Modig

Anna Silvia Modig (sündinud 8. juulil 1976 Helsingis) on Soome poliitik ja ajakirjanik, ta kuulub Vasakliitu. Ta on 2019. aastast Euroopa Parlamendi liige.

Modig on soomerootslane.

18-aastaselt alustas ta tööd Soome televisioonis, pärast seda töötas Yleisradio laste- ja noortesaadete toimetuses.

2008. aasta Soome kohalikel valimistel sai ta 895 häält ja valiti Helsingi linnavolikokku. 2012. aastal valiti ta 2003 häälega teiseks ametiajaks ja 2017. aastal 2300 häälega kolmandaks ametiajaks tagasi.

Aastatel 2011–2019 oli ta Eduskunna liige. 2019. aastal ei valitud teda enam tagasi.

2019. aasta Euroopa Parlamendi valimistel valiti ta 51 844 häälega Euroopa Parlamendi liikmeks. Ta on Vasakliidu ainus esindaja europarlamendis.https://vaalikone.yle.fi/eurovaalit2019/14/ehdokkaat/63?lang=fi-FI

Isiklikku

Modig on avalikult lesbiline ja taimetoitlane. 2010. aastast 2011. aasta oktoobrini ta elas koos ajakirjaniku ja kunstniku Rakel Liekkiga.Liitto ohi!, iltalehti.fi, 4. november 2011

2019. aasta juunis abiellus ta Meri Valkamaga, kes on Vasakliidu Helsingi piirkonna pressiesindaja ja sekretär. Nende peres on kaks last.

 Viited 

Välislingid

Silvia Modig IMDb-s
Tutvustus Eduskunna lehel

Kategooria:Soome poliitikud
Kategooria:Soomest valitud Euroopa Parlamendi liikmed
Kategooria:Soome ajakirjanikud
Kategooria:Sündinud 1976